Chainsaw Man – The Movie: Reze Arc

Chainsaw Man – The Movie: Reze Arc, או בקיצור Chainsaw Man: Reze Arc (ביפנית: 劇場版 チェンソーマン レゼ篇; בכתב : Gekijō-ban Chensō Man Reze-hen), הוא סרט אנימה יפני משנת 2025 מסוגת פנטזיה אפלה ופעולה, המבוסס על סדרת המאנגה "Chainsaw Man" מאת . הסרט מהווה המשך ישיר לעונתה הראשונה של סדרת האנימה; ככזה, הוא הופק על ידי אולפן "MAPPA", בוים על ידי טאצוּיה יושיהארה, ונכתב בידי הירושי סקו.

הסרט עלה לאקרנים ביפן ב-19 בספטמבר 2025 בהפצת חברת "טוהו". מחוץ ליפן, הסרט עלה לאקרנים בהפצת "קראנצ'ירול" באמצעות "סרטי סוני" – החל מ-24 בספטמבר 2025 במספר מדינות באסיה, ועד להפצה כלל-עולמית ב-24 באוקטובר 2025. בישראל, הסרט עלה לאקרנים ב-23 באוקטובר 2025.

 עלילה 
לאחר הקרב נגד "איש הקטאנה", נשלחת פאוור לניקוז עודף הדם והכוח שלה. מאקימה מצוותת לדנג'י שותף זמני חדש – שד הכריש "בים" – ומזמינה אותו למרתון סרטים כדייט. לאחר שהשניים מתרגשים עד דמעות מהסרט האחרון במרתון, מאקימה אומרת לדנג'י כי יש לו לב אנושי.

בהשראת דבריה, דנג'י מגלה חמלה גדולה יותר במהלך סיורו הבא ומחליט לתרום כסף לקורבנות התקפות השדים. בעקבות סופה פתאומית, הוא מחפש מחסה בתא טלפון ופוגש את רזה, עובדת בבית קפה סמוך, והשניים מתיידדים. אף על פי שהוא מנסה להרחיק את עצמו ממנה, דנג'י שב לבקר בבית הקפה, ומשתכנע שהיא מגלה כלפיו חיבה אמיתית.

במקביל, מאקימה מצוותת לאקי היאקאווה את שד המלאך במשימה לאסוף את שאריותיו המפוזרים של "שד האקדח". אופייו העצל והציני של המלאך מעורר חיכוכים ביניהם, ולאחר שהשניים נתקלים בשד ואקי נאלץ לחסלו לבד, הוא מצהיר כי לעולם לא יצליחו להסתדר. רזה מגלה שדנג'י מעולם לא למד בבית ספר ומזמינה אותו לבלות עמה לילה בבית ספר, שם היא מלמדת אותו לשחות בבריכה. כשסערה נוספת כולאת אותם בבניין, דנג'י מתחבט ברגשותיו כלפיה וכלפי מאקימה. לפתע תוקף אותם גבר מסתורי המבקש לענות את רזה ולשבור את לבו של דנג’י, אך רזה מתגלה כמיומנת וחזקה – היא מחסלת את התוקף ומתאחדת עם השד שעמו כרת חוזה, "שד הטייפון".

רזה מזמינה את דנג'י לפסטיבל, מובילה אותו לנקודת תצפית מבודדת על מנת לצפות בזיקוקים, ומבקשת ממנו לעזוב את יחידת הביטחון הציבורי ולברוח עמה. כשדנג'י מסרב, היא מנשקת אותו – ואז נושכת את לשונו ופוצעת אותו קשות, וחושפת כי כל מטרתה הייתה להשיג את לבו. לפני שהיא מספיקה להרוג אותו, בים מציל אותו, והיא נאלצת לחשוף את צורתה האמיתית – "שד הפצצה".

בים נושא את דנג'י הפצוע למפקדת יחידה 2, שם נמצאים אקי והמלאך. הארבעה מנסים להימלט ברכב בעוד שאר חברי היחידה נלחמים ברזה, שהורגת רבים מהם באכזריות. דנג'י מתאושש ונלחם בה, אך מובס שוב כשהיא מנצלת את גופה כנשק מתפוצץ. על אף סיועם של אקי ושד האלימות שמסיחים את דעתה של רזה, מגיע גם שד הטייפון לעזור לה. דנג'י מוחזר לחיים בעזרת המלאך, שמעודד אותו, יחד עם בים, להשתמש בכוחותיו בחכמה – רעיון שגורם לו לרכוב על בים בצורת הכריש שלו לקרב הסופי. במהלך העימות, הרוחות העזות שמייצר שד הטייפון כמעט מעיפות את המלאך, אך אקי מציל אותו. אחיזתו במלאך גורמת לקיצור חייו בחודשיים, כיוון שכוחותיו של המלאך שואבים חיים מכל מגע אנושי.

דנג'י מצליח לבסוף לחסל את שד הטייפון, אך רזה פוצעת את בים אנושות. דנג'י קושר את רזה בשרשראותיו ושניהם שוקעים יחד אל מעמקי הים – מקום שבו אינה יכולה להשתמש בכוחותיה. בהמשך דנג'י מציל את רזה ומחייה אותה. השניים יושבים על החוף, ורזה מודה שנכשלה במשימתה ושמעולם לא חשה כלפיו דבר, אך דנג'י מציע לה לברוח יחד ומבקש שתפגוש אותו למחרת בבית הקפה. קישיבה מגלה לאקי כי רזה היא סוכנת סובייטית שעברה ניסויים בילדותה. רזה מחליטה לשנות את דעתה ויוצאת לפגוש את דנג’י, אך בדרכה לבית הקפה נרצחת בידי מאקימה והמלאך.

בסצנה שאחרי הכתוביות נראה דנג'י ממתין לרזה בבית הקפה כשזר פרחים בידו, אך פאוור מופיעה במקומה, כשהיא מתרברבת על כך שהצליחה למצוא אותו. היא מניחה בטעות שהזר נועד לה ומסמיקה מהמחווה, ודנג'י מתלבט אם להעניק לה את הפרחים – עד שהוא מחליט לאכול אותם, למורת רוחה של פאוור שמנסה לחטוף אותם ממנו.

 מדבבים 
 דמות יפנית אנגלית דנג'י  קיקונוסוקה טויה  ראיין קולט ליווי רזה  רֵיינה אואדה  אלקסיס טיפטון פאוור  פאירוז אאי  שרה וידנהפט מאקימה  טומורי קוסונוקי  סוזי יאונג אקי היאקאווה  שוגו סאקאטה  רייגן מרדוק פוצ'יטה  שיורי איזאווה  לינדזי סיידל קובני היגאשיאמה  קארין טקהאשי  ברין אפריל שד המלאך  מאיה אוצ'ידה  קייסי מונגילו בים  נאצוקי האנה  דריק סנואו שד האלימות  יויה אוצ'ידה  ג'וש באנגל

 הפקה 
 פיתוח 
ב-17 בדצמבר 2023, במסגרת אירוע "Jump Festa '24", הוכרז הפקתו של סרט האנימה "Chainsaw Man – The Movie: Reze Arc". הכרזה נוספת נערכה ב-22 בדצמבר 2024 באירוע "Jump Festa '25", ובה נחשף כי הסרט עתיד לעלות לאקרנים ביפן במהלך שנת 2025, בהפצת חברת "טוהו".

צוות ההפקה והמדבבים מהעונה הראשונה של סדרת האנימה שבו לתפקידיהם; טאצויה יושיהארה, ששימש כבמאי קטעי הפעולה של העונה הראשונה וביים את פרקים 4 ו-10, שימש כבמאי הסרט.
 מוזיקה 
את המוזיקה לסרט הלחין קנסוקה אושיו, ששב לתפקידו מהפקת סדרת האנימה. שיר הנושא של הסרט, "Iris Out", שמבוצע על ידי קנשי יונזו, בעוד ששיר הסיום הוא "Jane Doe", בביצוע משותף של יונזו והיקארו אוטדה. יונזו שב לפרויקט לאחר שביצע בעבר את שיר הפתיחה של עונת האנימה הראשונה, "Kick Back".

 הפצה 
הסרט הופץ ביפן על ידי חברת "טוהו", ועלה לאקרנים ב-19 בספטמבר 2025. הוא הוקרן ב-75 מדינות בפורמטים רגילים וכן בפורמט "IMAX", כאשר גרסאות MX4D, 4DX ו-Dolby Cinema הופצו בבתי קולנוע נבחרים בלבד החל מ-4 באוקטובר 2025.

במקור תוכנן הסרט להפצה בינלאומית תחת החותם "סרטי קולומביה" בבעלות "סרטי סוני", אך זכויות ההפצה הועברו לשירות הזרמת המדיה "קראנצ'ירול", שהפיצה את הסרט באמצעות "Sony Pictures Releasing" בבתי קולנוע בלמעלה מ-80 מדינות, החל מ-24 בספטמבר 2025. הפצתו בארצות הברית ובשווקים נוספים מחוץ לאסיה נקבעה ל-24 באוקטובר 2025, חמישה ימים מוקדם מהתאריך המקורי, שתוכנן ל-29 באוקטובר 2025. הסרט צפוי לצאת ברחבי העולם גם בפורמטים IMAX, 4DX ו-RealD 3D.

 ביקורות 
 בקופות 
ביום הבכורה ביפן נמכרו מעל 272,000 כרטיסים, וההכנסות הסתכמו ביותר מ-420 מיליון ין (כ-2.8 מיליון דולר אמריקני). בסוף השבוע הראשון להקרנתו מכר הסרט 807,000 כרטיסים, עם הכנסות של 1.251 מיליארד ין (כ-8.46 מיליון דולר), והגיע למקום הראשון בטבלת שוברי הקופות ביפן – לאחר שדחק מהמקום הראשון את "קוטל השדים: מבצר האינסוף", שעמד בראש הרשימה במשך תשעה שבועות רצופים.

בדרום קוריאה, הוביל הסרט את טבלת שוברי הקופות שבועיים ברציפות, עם הכנסות של כ-1.8 מיליון דולר.
 תגובת הקהל 
באתר הביקורות "Rotten Tomatoes" קיבל הסרט את הציון 100% על סמך 29 ביקורות. באתר "Metacritic", המשתמש בממוצע משוקלל, קיבל הסרט ציון 72 מתוך 100 בהתבסס על 9 ביקורות – נתון המעיד על "ביקורות חיוביות לרוב".

ריצ’רד איזנבייס מאתר "Anime News Network" העניק לסרט ציון A, ושיבח את איכות האנימציה, סצנות הפעולה, המוזיקה והסיפור. הוא ציין במיוחד את מערכת היחסים "העמוקה והמרירה-מתוקה" בין דנג’י לרזה, שלדבריו הופכת את הסרט ל"כזה ששווה לצפות בו". וילסון צ'פמן מ-"IndieWire", שנתן לסרט ציון B+, החמיא אף הוא לאנימציה, לסצנות האקשן, לעיצוב הדמויות, לסיפור ולדיבוב. לדבריו, 

 קישורים חיצוניים 


 הערות שוליים 

קטגוריה:סרטי 2025
קטגוריה:סרטי אנימה המבוססים על סדרות מאנגה
קטגוריה:סרטי פנטזיה
קטגוריה:סרטי פעולה
קטגוריה:סרטים ביפנית